《绿意 春草》
清代·沈芳

浓连水色，弄嫩晴，苒苒青遍南陌。别去王孙，愁满天涯，细雨又陌寒食。

销魂最是汀洲路，有翠袖、蘼芜同拾。记送行、此地曾经古道，尚嘶金勒。

珍重，登楼望远，乱红点缀处，还衬游屐。斗罢纤纤，小巷人归，但见烟痕狼藉。

馀香不断，斜阳瘦影，几度蝶寻蜂觅。想昼间、梦绕池塘，好试谢家吟笔。

作者简介：字梦湘，吴县人，诸生顾昌贤室。有《寂寥词》。